recursal/SuperWikiNEXT-32B huggingface dataset:
בצלאל בזק נואם בכינוס האירופאי של הסתדרות המזרחי והפועל המזרחי בציריך. 
 בעת קריאת רחוב על שמו בירושלים. במרכז השר ד"ר יוסף בורג. 
**בצלאל בָּזָק** (ביז'ינסקי) (ח' בשבט ה'תרנ"ח, 31 בינואר 1898 – י"א בכסלו ה'תשל"ה, 25 בנובמבר 1974) היה פעיל ציבורי בולט בציונות הדתית.

ביוגרפיה
--------

נולד בוולוצלבק שבאימפריה הרוסית (בתחומי פולין של ימינו) למשה ביז'ינסקי ולחיה. הוא קיבל חינוך מסורתי בחדר ובישיבה. השכלה כללית רכש מפי מורים פרטיים.

מנעוריו היה פעיל ב"צעירי מזרחי" בעירו וולוצלבק וכן בחינוך הדתי ובקרן היסוד. במשך הזמן נבחר כחבר מועצת המזרחי ומועצת הפועל המזרחי בפולין. בשנת ה'תרפ"ד נשא לאשה את שושנה, ובשנת 1925 עלה עמה לארץ ישראל וקבע את מושבו בירושלים. בשנת 1934 היה מראשי סיעת "אל המקור" של הפועל המזרחי.

כיהן כחבר מועצת ההסתדרות של הפועל המזרחי בירושלים וחבר נשיאות המרכז של הסתדרות הפועל המזרחי בארץ ישראל. היה חבר אספת הנבחרים, החל מהאסיפה השנייה, מטעם הפועל המזרחי וחבר הוועד הלאומי. בתקופת המאבק, בשנת תש"ז (1947), שימש כמ"מ חבר הנהלת הוועד הלאומי.

השתתף בקונגרסים הציוניים החל מהקונגרס הי"ב (פרט לקונגרס הי"ד) ולאחר מכן חבר נשיאות הוועד הפועל הציוני.
היה יו"ר ועדת הבחירות במחוז ירושלים לכנסת הראשונה; חבר המועצה ליד המושל הצבאי למחוז ירושלים בתקופת מלחמת העצמאות.

שימש במשך שנים כמזכיר הכללי של המרכז העולמי של הפועל המזרחי, גזברו של המרכז ובשנים האחרונות לחייו יו"ר בפועל ויושב ראש "מפעל התורה למען הישיבות בארץ ישראל". היה חבר המועצה הדתית בירושלים מייסודה בשנת 1936.

פרסם מאמרים בעיתונים: "המזרחי", "קדם" (שהופיע בפולין), "התור", "נתיבה" ו"הצופה". ערך את קובץ "נירותינו" שהופיע בוולוצלבק. פרסם קובץ על הפועל המזרחי בארץ ישראל בהוצאת צעירי המזרחי, ניו יורק תרפ"ז.

לאחר מותו, ב-1974, הובא למנוחות בבית הקברות סנהדריה. עיריית ירושלים קראה על שמו את הרחוב המקשר בין שכונת ניות וגבעת מרדכי.

משפחתו
------

לבצלאל בזק שלושה בנים:

* השופט יעקב בזק.
* שמואל בזק, מזכיר ועדת הכספים בכנסת ומחבר הספר "בעיר דוד ובשבי הלגיון - פרקי יומן". אשתו של שמואל בזק, אסתר, בת למשפחת שרשבסקי הידועה מגרמניה (דודניתו של מיכאל ששר), הייתה מראשונות המתיישבות בגוש קטיף. בנם של שמואל ואסתר הוא שי בזק, לשעבר יועץ התקשורת של בנימין נתניהו וקונסול ישראל בפלורידה.
* עו"ד משה בזק, שנישא לזהבה, נכדתו של הרב צבי פסח פרנק, בת בנו תנחום פרנק. בנם הוא הרב אמנון בזק.

קישורים חיצוניים
----------------

* דוד תדהר (עורך), "בצלאל בזק", באנציקלופדיה לחלוצי הישוב ובוניו, כרך ד (1950), עמ' 1771

הערות שוליים
------------

1. ↑  סיעת אל המקור בהפועל המזרחי, דואר היום, 13 בנובמבר 1934
2. ↑  נציגות היהדות הדתית במושב, הצופה, 22 במאי 1947
3. ↑  קונגרוס ירושלים ננעל אחרי שבחר במוסדות התנועה, הצופה, 31 באוגוסט 1951
4. ↑  ב. בזק יצא לכינוס המזרחי בפאריס, הצופה, 20 בינואר 1952
5. ↑  י. אבן חן, המועצה הדתית בירושלים, הצופה, 20 ביוני 1954
6. ↑  נבחרה הנהלה למועצה הדתית בירושלים, הצופה, 11 ביוני 1954
7. ↑  בצלאל בזק נפטר בירושלים, מעריב, 27 בנובמבר 1974

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007311396405171
* ISNI: 0000 0000 6693 5344
* LCCN: nr93040033
* VIAF: 82160763
* WorldCat: lccn-nr93040033

 |
**אנדרו פיצ'גארפילד קנדי** (באנגלית: **Andrew Fitzgarfield Kennedy**; נולד ב-22 בדצמבר 1965) הוא כדורסלן עבר אמריקאי-ג'מייקני, אשר שיחק חלק גדול מן הקריירה בישראל. גובהו 2.01 מטרים, והוא שיחק בעמדת הפאוור פורוורד.

ביוגרפיה
--------

אנדרו קנדי נולד בקינגסטון בירת ג'מייקה. לאחר תום לימודיו התיכוניים בג'מייקה הוא עבר ללמוד ולשחק באוניברסיטת וירג'יניה. קנדי נבחר בדראפט ה-NBA על ידי פילדלפיה 76' בסיבוב השני במקום 43 הכללי.

קבוצתו הראשונה כמקצוען הייתה טופקה סיזלרס מליגת ה-CBA בה שיחק עונה אחת. בעונה הבאה שיחק ברפיד סיטי טרילרס אף היא מליגת ה-CBA. בשנת 1989 שיחק עונה חלקית בקבוצת ואיאדוליד הספרדית. בעונת 1989/90 עבר לשחק בישראל ושיחק בהפועל גליל עליון. בעונה שלאחר מכן שיחק בקרמונה מאיטליה.

בעונת 1991/92 קנדי שב לגליל עליון. בעונה זו זכתה הקבוצה בגביע המדינה. בעונת 1992/1993 הוא זכה עם הקבוצה באליפות היסטורית ראשונה של הפועל גליל עליון והיה הקלע המוביל בקבוצה. בתום עונת האליפות עבר לשחק במונפלייה מצרפת למשך עונה אחת. הוא שב לישראל והצטרף להפועל אילת. ב-1995 חזר לשלוש עונות נוספות בגליל עליון, ולאחריהן שיחק שתי עונות במכבי חיפה, ועונה אחת אצל העולה החדשה לליגה הבכירה מכבי חדרה. את עונת 2001/2002 פתח במכבי רמת גן, אך בחודש ינואר 2002 במהלך העונה הוא שוחרר מן הקבוצה. הוא שימש כמאמן זמני במשחק מול מכבי חיפה במקומו של המאמן ארז אדלשטיין שהתפטר. לאחר שעזב את רמת גן הוא סיכם בבני הרצליה. לאחר תום העונה הודיע על פרישתו מכדורסל בגיל 36.

קנדי הוא הזר ששיחק יותר שנים בישראל מכל זר אחר, והוא הזר שקלע הכי הרבה נקודות בליגה הבכירה. קלע בישראל 5102 נקודות.

אחיו מייקל קנדי שיחק אף הוא כזר בישראל במכבי ראשון לציון והפועל חיפה.

לאחר פרישתו החל לשמש כסקאוט בין היתר בפיניקס סאנס וביוסטון רוקטס.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת העל הספרדית בכדורסל (בספרדית)
* יובל פייס, קנדי: "עשיתי יותר מכל זר אחר בישראל", באתר ynet, 9 בספטמבר 2000
* רון קופמן, קנדי שם עליו X, באתר הארץ, 24 בפברואר 2002

הערות שוליים
------------

1. ↑  יובל פייס גור מוטולה, ארז אדלשטיין: "הוצאתי סכומים גדולים לתפעול הקבוצה", באתר ynet, 26 בדצמבר 2001
2. ↑  יובל פייס, בני הרצליה: אנדרו קנדי יחליף את אדי לוקאס, באתר ynet, 2 בינואר 2002
3. ↑  אנדרו קנדי פורש, באתר וואלה!‏, 8 בנובמבר 2002
4. ↑  אתר למנויים בלבד אריה ליבנת, מצעד הזרים הטובים ביותר ששיחקו בישראל, באתר הארץ, 12 באוקטובר 2014
5. ↑  מייקל קנדי, באתר כדורסלע
6. ↑  אהרל'ה ויסברגיחידת דובדבן, באתר ישראל היום, 30 במרץ 2013
7. ↑  ברק חקלאי, "מכיר טוב את ההיסטוריה בין מכבי למילאנו", באתר ynet, 1 באוקטובר 2015

| שחקן העונה של ליגת העל בכדורסל |
| --- |
| 

|  |
| --- |
| 1990: ליף • 1991: הנדרסון • 1992: דאוסון • 1993: ת'רדקיל • 1994: קולמן • 1995: גרווין • 1996: קנדי • 1997: שטיינהאור • 1998: קטש • 1999: צ'ורצ'יץ' • 2000: מקדונלד • 2001: האפמן • 2002: טפירו • 2003: מינלנד • 2004: פארקר • 2005: יאסיקביצ'יוס • 2006: באוורס • 2007: ניילון • 2008: טאקר • 2009: פרקינס • 2010: כדיר • 2011: מקל • 2012: אליהו • 2013: מקל • 2014: סמית' • 2015: אליהו • 2016: מונרו • 2017: דיברתולומיאו • 2018: הנרי • 2019: וולדן • 2020: אבדיה • 2021: פראת'ר • 2022: אונואקו • 2023: הנקינס |

 |
ל**מלחמת חרבות ברזל** היתה **השפעה על הכלכלה העולמית** בדרכים שונות.

רקע
---

בבוקר 7 באוקטובר 2023, יום שבת, שמחת תורה, כ"ב בתשרי ה'תשפ"ד, פתחו ארגוני הטרור חמאס והג'יהאד האסלאמי הפלסטיני במתקפת פתע על ישראל. בחסות שיגור אלפי רקטות, חדרו כ־3,500 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,150 בני אדם, מתוכם טבחו ב-779 אזרחים, וחטפו לרצועת עזה כ־253 אנשים, ובהם נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל כשהם בנחיתות מספרית. בקרבות נהרגו כ־1,550 מחבלים בשטח ישראל, ובצד הישראלי נהרגו 301 חיילים, 55 שוטרים ו־10 אנשי שירות הביטחון הכללי.

בעקבות הטבח פתחה ישראל במלחמת חרבות ברזל למיטוט שלטון החמאס ברצועת עזה והשבת החטופים. המלחמה גרמה להשפעות משמעותיות כל הכלכלה העולמית במגוון תחומים.

ברשות הפלסטינית
---------------

לדברי מנהל הלשכה האזורית למדינות ערביות של תוכנית הפיתוח של האו"ם (UNDP), עבדאללה אל דרדרי, נכון לנובמבר 2023 מספר הפלסטינים החיים בעוני ברצועת עזה עלה ב-300,000. בין אוקטובר לנובמבר 2023 דווח כי במהלך המלחמה התרחשה ירידה של 61% בתעסוקה בעזה, וירידה של 24% ביהודה ושומרון. התמ"ג הפלסטיני היה צפוי לרדת בכ-4.2% בין אותה תקופה, בהשוואה להערכות קודמות, עם הפסד של כ-857 מיליון דולר. על פי הצפי שניתן אז, הנתון יגדל לכ-1.7 מיליארד דולר אם המלחמה תימשך עד דצמבר 2023. 

במרץ 2024, ארגון העבודה הבינלאומי הצהיר כי האבטלה עלתה ל-57% ברבעון הראשון של 2024, עם 507,000 אובדן מקומות עבודה בשטחים הפלסטיניים.[2] עזה חוותה משבר פיננסי חמור כתוצאה מהתקפות ישראל, כאשר הגישה למזומנים מוגבלת מאוד.

### התשתית והכלכלה של עזה

העוני ברצועת עזה כבר הוגדר כקשה לפני המלחמה, כאשר 61% מהאוכלוסייה היו מתחת לקו העוני על פי הבנק העולמי. לאחר חודש אחד של לחימה האחוז עלה בכ-20%, כאשר המספר צפוי לעלות לכ-34% בחודש השני למלחמה. המלחמה גרמה לנזק משמעותי לתשתיות ולכלכלתה של עזה, לעתים חסרי תקדים ברצועה. משרד האו"ם לתיאום עניינים הומניטריים (OCHA) דיווח כי למעלה מ-41,000 בתים נהרסו ולמעלה מ-222,000 ניזוקו. המלחמה פגעה קשות גם בבתי חולים, בתי ספר, מערכות מים ותברואה, וביטחון תזונתי.[4] ה-UNDP דיווח על נסיגה של 11 עד 16 שנים במדד הפיתוח האנושי ברחבי עזה והגדה המערבית, כאשר הסכומים צפויים לגדול במהלך המלחמה. עד סוף דצמבר 2023, הלשכה הפלסטינית המרכזית לסטטיסטיקה העריכה כי הכלכלה הפלסטינית הפסידה בסך הכל 1.5 מיליארד דולר מאז תחילת הסכסוך. בפברואר 2024 דיווח הבנק העולמי כי כלכלת עזה התכווצה ב-80 אחוזים ברבעון הרביעי של 2023.

1. ↑  ※ 100 ימי לחימה: 779 אזרחים נרצחו, 52,571 נפגעו, באתר ערוץ 7, 13 בינואר 2024
2. ↑  ※ כתבי כיכר השבת, ‏עזה מטווחת, והתושבים הונחו לברוח; 1,500 מחבלים חוסלו בישראל - עדכונים שוטפים, באתר כיכר השבת, 10 באוקטובר 2023
3. ↑  ※ אלון חכמון, ‏הותרו לפרסום שמותיהם של 55 שוטרים שנרצחו במתקפת הטרור, באתר מעריב אונליין, 18 באוקטובר 2023
4. ↑  ※ ראיון של ראש השב"כ רונן בר לדני קושמרו, חדשות 12 - makoVOD (וידאו)
**שרה שטרן-קטן** (4 ביוני 1918 - 23 בספטמבר 2001) הייתה אשת ציבור במגזר הדתי וכיהנה כחברת הכנסת בכנסת התשיעית מטעם המפד"ל. כלת פרס ישראל על תרומה מיוחדת לחברה ולמדינה לשנת ה'תשנ"ח (1998).

ביוגרפיה
--------

נולדה בלודז' שבפולין וגדלה בבית דתי ציוני. למדה בגימנסיה העברית והייתה פעילה בתנועת "בני עקיבא".

עם פרוץ מלחמת העולם השנייה נשלחה עם משפחתה לגטו לודז', בו חיו בתנאי עוני ורעב בשנים 1940–1944. בתקופה זו נרתמה לפעילות תנועת "בני עקיבא" והקימה עם חבריה לתנועה הכשרות חקלאיות בגטו. בהכשרות אלו קיימו פעילות חינוכית-תרבותית ברוח ארץ ישראל.

בחודשים האחרונים למלחמה נשלחה למחנה הריכוז אושוויץ וממנו למחנות אחרים, בהם עבדה עבודות פרך. לאחר מכן, עם שחרורה מהמחנה על ידי הצבא האדום, הייתה פעילה בארגוני העלייה וסייעה בשיקומם של ניצולים טרם עלייתם.

בשנת 1947 עלתה לארץ ישראל ולמדה עבודה סוציאלית באוניברסיטה העברית. כעובדת סוציאלית הייתה פעילה בהכוונה מקצועית לנערות. לאחר השלמת התואר השני, באוניברסיטת סימונס בבוסטון, עבדה כמפקחת אזורית במשרד הבריאות ובמשרד הסעד. במקביל הייתה פעילה בתנועת האשה הדתית לאומית.

במרץ 1977 נבחרה בסיבוב ראשון יחד עם זהבה מלכיאל מתוך שבע מתמודדות, בהן מרים מאיר, יהודית פולק, לאה עדיני, הרבנית צפייה גורן והרבנית אילה גליקסברג שנתמכה על ידי יהודית היבנר, לפאנל ממנו תבחר נציגת הנשים ברשימת המפד"ל לכנסת. שטרן-קטן נחשבה לנציגת סיעת למפנה, סיעת רפאל והסיעה המרכזית והיא גברה בהתמודדות מול מלכיאל שנחשבה לנציגת סיעת הצעירים. היא נבחרה לכנסת התשיעית וכיהנה בוועדת העבודה והרווחה, ועדת הפנים ואיכות הסביבה וועדת החינוך והתרבות. לקראת הבחירות לכנסת ה-11 היא התמודדה מול יהודית היבנר על המשבצת הנשית, והפסידה. בבחירות זכתה המפד"ל רק לחמישה מנדטים ונציגת הנשים לא נכנסה לכנסת.

בשנים 1984–1990 הייתה יו"ר תנועת "אמונה". היא התמודדה על תקופת כהונה שנייה אך הפסידה ליהודית היבנר ומונתה לנשיאת התנועה. בשנותיה האחרונות הייתה פעילה ב"יד ושם".

כלת פרס ישראל למפעל חיים בשנת 1998.

בשנת 2001 נפטרה ונקברה בקבוצת יבנה, בה חייתה מיום עלייתה לארץ ישראל.

קישורים חיצוניים
----------------

* 

* שרה שטרן-קטן, באתר הכנסת

* שרה שטרן-קטן, באתר כנסת פתוחה
* עדותה של שטרן-קטן על חייה בגטו לודז', באתר יד ושם.

הערות שוליים
------------

1. ↑  1.5 מיליון ל"י — למימון מפעלי תנועת האשה הדתית לאומית, הצופה, 27 בדצמבר 1960  
תנועת האשה הדתית־לאומית מרחיבה הפעולות לצעירות, הצופה, 30 בדצמבר 1965
2. ↑  התרוצצות בקשר למקום ה-3 של צעירי המפד"ל, מעריב, 3 במרץ 1977
3. ↑  נשי המפד"ל בוחרות, מעריב, 1 במרץ 1977
4. ↑  נילי ארקין, הרבנית שלא נבחרה, מעריב, 8 במרץ 1977
5. ↑  היום ייבחרו 12 המועמדים הראשונים במפד"ל לכנסת, מעריב, 20 במרץ 1977  
העשירית למניין, מעריב, 21 במרץ 1977
6. ↑  מנחם רהט, שטרן קטן וגדול, מעריב, 4 באפריל 1988
7. ↑  יהודית היבנר, החיים כסיפור, 2001, עמ' 240

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007597845505171
* VIAF: 9146462714627772454
* WorldCat (עם VIAF): 9146462714627772454

 |
מפת אירופה לפי סטראבון
ה**גאוגרפיקה** (יוונית **Γεωγραφικά**) נכתבה בין השנים 7 עד 23 לספירה על ידי סטראבון, גאוגרף, היסטוריון ופילוסוף יווני, והיא מאגדת ב-17 כרכים את הידע הידוע בתחום הגאוגרפיה באותה תקופה. למעט מספר חלקים בכרך השביעי, נשתמרה היצירה כולה עד ימינו בכשלושים כתבי יד, כמעט כולם נכתבו בימי הביניים כהעתקים של העתקים מוקדמים יותר. עם זאת נמצאו מספר שיירים הכתובים על נייר פפירוס, ואלה ככל הנראה נכתבו במאה ה-2 או במאה ה-3. בין 2002 ל־2011 התפרסם בפרסום מדעי הנוסח היווני המקורי עם תרגום לגרמנית.

ביקורת מודרנית
--------------

למרות שמדובר ביצירה מקיפה, התעקש סטראבון לראות בהומרוס מקור אמין למידע שבגאוגרפיקה, דבר שהביאו להתעלם ממקורות מאוחרים יותר, שלעיתים היו עדי ראייה להתרחשויות, כמו הרודוטוס. בנוסף לכך הוא מתעמת ביצירה עם חוקרים אחרים, לעיתים על קטנות, וככלל הוא מחפש לתרץ עובדות על בסיס של היסק הגיוני. עם זאת, גם מ"פגמים" אלה מסיקים חוקרים בני זמננו מידע רב אודות מדע הגאוגרפיה בזמנו של סטראבון ואודות גאוגרפים קדומים לו שיצירתם לא נשמרה.

סדר הכרכים
----------

* כרכים 1 ו-2 - מבוא ליצירה
* כרכים 3 עד 10 מוקדשים לאירופה, ובמיוחד ליוון
* כרכים 11 עד 14 עוסקים באסיה הקטנה
* כרך 15 עוסק באסיה מאיראן מזרחה
* כרך 16 מוקדש למזרח התיכון למעט איראן ואסיה הקטנה
* כרך 17 מוקדש לאפריקה

ראו גם
------

* ספרות יוון העתיקה

לקריאה נוספת
------------

* אוריאל רפפורט, **מגלות לקוממיות**, האוניברסיטה הפתוחה, כרך ה, יחידה 9, נספח: תיאור ארץ ישראל בגאוגרפיה של סטראבון, עמ' 99–102.

* Bezalel Bar-Kochva, *The Image of the Jews in Greek Literature: The Hellenistic Period*, University of California Press 2010, Part II, 11. Posidonius of Apamea (B): The Jewish Ethnography in Strabo’s Geographica—Mosaic Judaism versus Second Temple Judaism, pp. 355-398

קישורים חיצוניים
----------------

ויקישיתוף מדיה וקבצים בנושא **גאוגרפיקה** בוויקישיתוף
* סטראבון באתר של שרה פותקרי
* כרכים 6 עד 14 בפרויקט פרסאוס
* כרכים 1 עד 7 ו-15 עד 17 בתרגום לאנגלית משנת 1924

הערות שוליים
------------

1. ↑  Stefan Radt, **Strabons Geographika**, Göttingen: Vandenhoeck & Ruprecht, 2002–2011. ספרים I–XVII בעשרה כרכים.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007595162605171
* BNE: XX2016909
* BnF: cb12194250j (data)
* GND: 4267773-7
* LCCN: n84007209
* NLA: 35683145
* SUDOC: 027358682
* VcBA: 492/10730
* VIAF: 255656584
* WorldCat (עם VIAF): 255656584

 |
**טיסת השוקולד** הוא כינוי נפוץ לאירועים שהתרחשו במהלך טיסת ישראייר מנמל התעופה בן-גוריון לווארנה שבבולגריה, בחודש פברואר 2015, אשר הוסרטו והופצו ברשתות החברתיות.
במהלך הטיסה נוסעת החלה להתווכח עם דייל לגבי חפיסת שוקולד פטורה ממכס שהייתה מעוניינת בה. כאשר לא הייתה מרוצה מתגובת הדייל, החלו היא ומשפחתה להטיח בו קללות וניבולי פה, ובין השאר תהו מדוע הדייל מסרב למכור את השוקולד לנוסעת.

הפצת הסרטון המתעד את הוויכוח בין הנוסעת ומשפחתה לדייל הייתה אירוע שיימינג, שביקש למחות על תופעת הישראלי המכוער והתנהגות ישראלים בחו"ל ולעורר דיון ציבורי בנושא.

פרודיות
-------

תוכנית הסאטירה "ארץ נהדרת" הקדישה לאירוע מערכון פרודי. השחקן והקומיקאי טל פרידמן הלחין את תמליל השיחה בין הדייל והנוסעות ופרסם סרטון שלו שר ומנגן את ה"שיר", שהפך פופולרי ברשתות החברתיות.

חברת בזק הכינה פרסומת לספרים הדיגיטליים המוצעים במסגרת שירות הענן שלה כפרודיה על סרטון "טיסת השוקולד", בהשתתפות יוסי ביילין, גידי גוב וגיל חובב. דימוים ה"אשכנזי" של ביילין וחובב, אשר תובעים מהדיילים ספר, מושפע מן הסטריאוטיפ העדתי המזרחי שיוחס בתגובות ובטוקבקים ברשתות החברתיות לדמויות שהוסרטו כגיבורי "טיסת השוקולד", דבר שעורר ביקורת בעיתון "הארץ".

בעונה השנייה של הסדרה צומת מילר, אנאלי (גיה באר גורביץ') נחשפת לראשונה לתופעת השיימינג בישראל. פרודיה ל"טיסת השוקולד".

בסדרה "קופה ראשית", בפרק "כוכבה חוזרת מחו"ל", מתפרסם סרטון בו נראית הקופאית כוכבה שביט (קרן מור) בעימות קולני מול דיילי הטיסה. הסרטון נודע בתור "הבהמה מהמטוס".

ראו גם
------

* הישראלי המכוער

קישורים חיצוניים
----------------

* אתר למנויים בלבד זוהר בלומנקרנץ, ישראלים משתוללים בטיסה לדייל: "תמכור לה שוקולד, יא זבל, מה היא ערבייה?", באתר TheMarker‏, 22 בפברואר 2015
* עמית קוטלר, הישראלי הכי מכוער שיש: נוסעים התפרעו בטיסת ישראייר, איימו להכות דיילים, באתר ynet, 22 בפברואר 2015
* אבי אשכנזי‏, בושה באוויר: ישראלים התפרעו בטיסה – בגלל שוקולד, באתר וואלה!‏, 22 בפברואר 2015
* עמית קוטלר, צפו: "טיסת השוקולד" - הסרטון המלא, באתר ynet, 26 בפברואר 2015
* אתר למנויים בלבד משה גלעד, "טיסת השוקולד", הסינדרום: למה אנשים חוטפים קריזה כשהם נכנסים למטוס, באתר הארץ, 3 בספטמבר 2015

הערות שוליים
------------

1. ↑   מהפיכת הספרים הדיגיטליים של בזק, סרטון באתר יוטיוב
2. ↑  אם כי חובב הוא אשכנזי רק לרביע, מצד סבו איתמר בן-אב"י
3. ↑  אתר למנויים בלבד רוויטל מדר, מי חושב שהישראלי המכוער הוא בהכרח מזרחי?, באתר הארץ, 7 בינואר 2016
4. ↑   קופה ראשית, עונה 1, פרק 15 – כוכבה חוזרת מחו"ל, כאן חינוכית, סרטון באתר יוטיוב
**אומארו באנגורה** (באנגלית: **Umaru Bangura**; נולד ב-7 באוקטובר 1987) הוא כדורגלן מסיירה לאון המשחק בעמדת הבלם בקאלון.

קריירת מועדונים
---------------

באנגורה התחיל את הקריירה שלו במחלקת הנוער של מיית'י בלקפול המקומית ובגיל 18 הצטרף לאקדמיה של ווטפורד. בשנת 2006 הצטרף לקבוצת הכדורגל הונפוס מהליגה הנורווגית השנייה.

בינואר 2011 באנגורה חתם בהוגסונד מליגת העל הנורווגית. ב-20 במרץ ערך את הופעת הבכורה שלו בקבוצה בהפסד 2-0 לטרומסה. ב-25 בספטמבר הבקיע את שער הבכורה שלו בקבוצה בניצחון 0-1 נגד אלסונד. בקיץ 2013 באנגורה קיבל הצעה מקריסטל פאלאס מהפרמייר ליג, אך המעבר לא יצא לפועל לבסוף.

בדצמבר 2013 באנגורה חתם בדינמו מינסק מליגת העל הבלארוסית, במדיה שיחק שלוש שנים.

באוגוסט 2016 חתם לשלוש שנים בפ.צ. ציריך שירדה לליגת האתגר השווייצרית, והיה שותף לחזרה של המועדון לליגת העל השווייצרית בסיום העונה.

ב-8 בינואר 2021, באנגורה חתם בנשאטל גזמאקס עד לסיום העונה.

באוגוסט 2023 חזר לסיירה לאון וחתם בקאלון.

קריירה בינלאומית
----------------

ב-3 בספטמבר 2006 ערך את הופעת הבכורה שלו בנבחרת סיירה לאון בתיקו 0-0 נגד מאלי. ב-31 במאי 2014 הבקיע את שער הבכורה שלו בנבחרת בניצחון 0-1 נגד אסוואטיני.

באוקטובר 2018 מונה לקפטן הנבחרת. השתתף עם הנבחרת בגביע אפריקה לאומות 2021, הופעתה הראשונה של הנבחרת בגביע מאז 1996.

קישורים חיצוניים
----------------

ויקישיתוף מדיה וקבצים בנושא **אומארו באנגורה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

| **נבחרת סיירה לאון – גביע אפריקה לאומות 2021** |
| --- |
| 1 מוחמד קמארה • 
2 קקאי • 
3 רייט • 
4 מדו • 
5 ס. קוקר • 
6 ג'. קמארה • 
7 קווי • 
8 פופנה • 
9 ויליאמס • 
10 ק. קמארה • 
11 קאיקאי • 
12 ח. קמארה •
13 קארגבו • 
14 טוראי •
15 דוניה •
16 א. סיסאי •
17 באנגורה •
18 ד. סיסאי •
19 בונדו •
20 מנסראי •
21 קאנו •
22 קאלון •
23 א. קוקר •
24 בארי •
25 פרנסיס •
26 ס. קמארה •
27 דומבויה •
28 מוסא קמארה •
מאמן: קייסטר | סיירה לאוןסיירה לאון |
למידה בטבע
**פוטנציאל למידה** הוא יכולת מולדת המאפשרת ללמוד באופן יעיל ולרכוש מיומנויות והתנהגויות חדשות. פוטנציאל הלמידה הוא מרכיב בסיסי בהתפתחות ובצמיחה האנושית ותלוי במגוון גורמים הכוללים גנטיקה, סביבה, חינוך ומוטיבציה.

הגורמים המשפיעים על פוטנציאל הלמידה
-----------------------------------

גנטיקה - תכונות מולדות היכולות להשפיע על יכולות הלימוד, ההתמקדות, הזיכרון והיצירתיות.

סביבה - תמיכה ולמידה מקדמים את פוטנציאל הלמידה ומאפשרים למידה משמעותית בבית הספר.

חינוך - איכות החינוך ומתן כלי למידה מותאמים לילד, מקדמים את פוטנציאל הלמידה ואת ההתפתחות האקדמית.

מוטיבציה - גורם מרכזי המשפיע על פוטנציאל הלמידה, המתבטא במוכנות להשקיע מאמץ ולהתמודד עם אתגרי למידה.

ההבדל בין למידה לפוטנציאל למידה
-------------------------------

למידה היא תהליך של רכישת ידע או מיומנויות באמצעות לימוד, התנסות או הוראה.

פוטנציאל הלמידה היא היכולת ללמידה וצמיחה עתידית, היכולת להתפתח, ללמוד ולרכוש מיומנויות עתידיות בהתחשב ביכולות הקוגניטיביות, במוטיבציה ובגורמים הסביבתיים.

קידום פוטנציאל למידה בגילאי 0-6 שנים
------------------------------------

גילאי 0-6 שנים נחשבים לגילאים קריטיים בקידום פוטנציאל הלמידה. אלו שנים בהן הילדים קולטים מידע וחוויות המניחות את הבסיס ללמידה משמעותית וצמיחה עתידית.

סביבה מעשירה
סביבה עשירה בצעצועים, משחקים או ספרים מעודדת סקרנות ומקנה הרגלי משחק. משחקים וחומרים המערבים תחושות מגע שונות, כמו פלסטלינה, צבעים או בצק מעודדים יצירתיות. יצירת קשרים המבוססים על אמון ותקשורת בונה עם הסביבה יוצרת התקשרות בטוחה המשפרת את הרווחה הרגשית ובעקבותיה את פוטנציאל הלמידה.

פוטנציאל הלמידה קיים אצל כל ילד בכל מגוון הקהילות והתרבויות ובא לידי ביטוי כשהסביבה מאפשרת לו להתנסות במגוון שיטות למידה ובהקדשת זמן לפעילויות למידה המשפרות את השליטה בארבע מיומנויות היסוד, מיומנויות הלמידה בבית הספר והמיומנויות הנדרשות ללמידת קשת המקצועות והתחביבים - ספורט, אומנויות, מיחשוב, בישול, תקשורת וכו'.

הקשר בין פוטנציאל למידה למוטיבציה
---------------------------------

פוטנציאל למידה מתייחס ליכולתו של הפרט לרכוש ידע ומיומנויות חדשים, בעוד מוטיבציה מתייחסת לדחף ולנכונות לעסוק בפעילויות למידה.

מוטיבציה היא הנטייה להשקיע זמן ומאמץ בכל תחום שהפרט בוחר (ספורט, אומנות, משחקי מחשב וכו').

המוטיבציה משפרת תהליכים קוגניטיביים כמו קשב, זיכרון ופתרון בעיות, החיוניות למימוש פוטנציאל הלמידה של האדם.

השפעות פוטנציאל הלמידה על הגיל המבוגר
-------------------------------------

פוטנציאל הלמידה משפיע בכל גיל. לילדים שפיתחו יכולות למידה יעילות בגיל צעיר, יהיה קל יותר ללמוד למידה משמעותית ולהתמודד עם אתגרים מקצועיים בצורה יעילה יותר בחייהם הבוגרים.

למידה משמעותית היא תהליך אישי המתבסס על התנסויות שכליות, רגשיות, ערכיות, גופניות, ואחרות. זהו תהליך של הבניית ידע בו לומדים לשאול שאלות, לאתר מקורות מידע וליצור ידע חדש בעל משמעות ללומד, עם דגש על הבנת הקשר בין הלימוד לבין היעד הסופי של הלמידה. הלמידה המשמעותית שהפרט בוחר ללמוד, מתבססת על פוטנציאל הלמידה שנבנה בילדות והיא מאפשרת לקדם את הפוטנציאל האישי בכל תחום שנבחר על ידי הפרט.

הערות שוליים
------------

1. ↑  מילון אבניאון, פוטנציאל למידה פירוש
2. ↑  משרד החינוך, מוטיבציה ללמידה, ‏2016
3. ↑  QUARA, What is the difference between learning and learning potential?
4. ↑  קל - קידום למידה, פוסטים
5. ↑  הבסיס המוחי להתפתחות רגשית חברתית ושכלית אינטגרטיבית
6. ↑  education.gov.il משרד החינוך, אבני דרך בלמידה משמעותית
חורחה גלאס, 2017
**הפשיטה על שגרירות מקסיקו באקוודור** היא מאורע שהתרחש ב-5 באפריל 2024, כאשר כוחות משטרת אקוודור פרצו לשגרירות מקסיקו בקיטו, בירת אקוודור, תך הפרת אמנת וינה בדבר יחסים דיפלומטיים. בפשיטה נעצר חורחה גלאס, סגן נשיא אקוודור (אנ') לשעבר, שנמלט אל השגרירות ב-17 בדצמבר וביקש ממקסיקו מקלט מדיני.

רקע
---

חורחה גלאס כיהן כסגן נשיא אקוודור (אנ') תחת הנשיא רפאל קוראה, בין השנים 2013 עד 2017. בהמשך הואשם והורשע בשתי פרשות של שוחד ושחיתות, על שתי הפרשות יחד נגזרו עליו 14 שנות מאסר.

בשנת 2022 שוחרר לפני תום שנות המאסר שנגזר עליו.

ב-17 בדצמבר 2023 ברח גלאס לשגרירות מקסיקו, אחרי שזומן לחקירה חדשה בנושא פרשת שחיתות נוספת, בזמן כהונתו כסגן הנשיא בזמן רעידת האדמה ב-2016. הוא ביקש מקלט מדיני ממקסיקו, כיון שעל פי טענתו מתנהלת מולו רדיפה פוליטית. בקשתו אושרה על ידי מקסיקו.

בתחילה ביקשה אקוודור ממקסיקו את הסגרתו, לאחר הבחירות בהן נבחר דניאל נובואה התבטא נשיא מקסיקו אנדרס מנואל לופס אוברדור כי הבחירות באקוודור, "לא היו מוצלחות". בתגובה להתבטאות הורה משרד החוץ של אקוודור לשגרירת מקסיקו לעזוב את אקוודור.

הפשיטה
------

ב-6 באפריל 2024 פרצו שוטרים חמושים בנשק חם לשגרירות מקסיקו דרך הגדר ועצרו את סגן הנשיא לשעבר חורחה גלאס, אחרי שביקש מקלט מדיני במקסיקו. בנוסף הם פצעו כמה דיפלומטים מקסיקניים במצב קל.

תגובות
------

נשיא מקסיקו, אנדרס מנואל לופס אוברדור, הגדיר את המעשה כ"הפרה בוטה של החוק הבינלאומי ושל ריבונותה של מקסיקו". בנוסף הודיע על ניתוק הקשרים עם אקוודור. גם ניקרגואה הודיעה על ניתוק הקשרים הדיפלומטיים עם אקוודור. ממשלת מקסיקו הודיעה על כוונתה להגיש תלונה לבית הדין הבינלאומי לצדק בהאג.

נשיא אקוודור, דניאל נובואה, הגיב ואמר שהחוק הבינלאומי אינו אמור להעניק מקלט מדיני לאנשים עם כתבי אישום.

ארצות הברית גינתה את אקוודור על הפרת אמנת וינה ועודדה את שתי המדינות לפתור את הסכסוך על פי הנורמות הבינלאומיות.

קישורים חיצוניים
----------------

ויקישיתוף מדיה וקבצים בנושא **הפשיטה על שגרירות מקסיקו באקוודור** בוויקישיתוף

הערות שוליים
------------

1. 1 2 3 4 5 6 7 8 9  והסוכנויות, ynet (2024-04-07). "דרמה בדרום אמריקה: אקוודור פרצה לשגרירות מקסיקו ועצרה את סגן הנשיא הנמלט". *Ynet*. נבדק ב-2024-04-07.
2. 1 2  בעקבות הפריצה לשגרירות: מקסיקו מנתקת את הקשרים הדיפלומטיים עם אקוודור | ישראל היום, באתר www.israelhayom.co.il, ‏2024-04-06
3. ↑  AFP-Agence France Presse, Nicaragua Cuts Ties With Ecuador After Raid On Mexican Embassy In Quito: Statement, www.barrons.com (באנגלית אמריקאית)
4. ↑  דרמה באקוודור: המשטרה פרצה לשגרירות מקסיקו ועצרה את סגן הנשיא לשעבר - וואלה! חדשות, באתר וואלה!, ‏2024-04-06
5. ↑  Events at the Embassy of Mexico in Ecuador
**איגוד הקהילות היהודיות של איטליה** (באיטלקית: **Unione delle Comunita Ebraiche Italiane**; בראשי תיבות: **UCEI**) הוא ארגון-גג של הקהילות היהודיות באיטליה, שבסיסו ברומא.

תפקידו של האיגוד מעוגן בחוק האיטלקי מאז שנת 1930, ולפיו עליו לייצג את כלל הקהילות היהודיות באיטליה בפני השלטונות. חוק זה התקבל על ידי השלטון הפשיסטי, שחייב את כל היהודים להשתייך לאחת הקהילות ולשלם את המיסים הנדרשים מהם. מאז תחילת שנות ה-60 בוטלה חובה זו.

הארגון מייצג את היהדות האיטלקית גם ברמה הלאומית-פוליטית. הוא אחראי למינוי רבנים, לניהול תקציבי הקהילות והוא אף מספק שירותי דת, תרבות וחינוך לקהילות. אף כי קהילות איטלקיות יהודיות רבות פועלות באופן עצמאי, הן שומרות על קשר הדוק עם הארגון. מימון צורכי הקהילות מגיע מהשתתפות החברים בארגון ומתקציב ממשלת איטליה.

לפני שכוננו יחסים דיפלומטיים בין ישראל לקריית הוותיקן בדצמבר 1993, הארגון מילא תפקיד חשוב בקשר בין הוותיקן ליהדות העולמית.

מאז שנת 2009 מפעיל הארגון את הפורטל היומי "מוקד" (Moked). באתר ניתן למצוא בין היתר רשימת פרויקטים, הקשורים בקהילות היהודיות, שמימן הארגון בכספיו.

הנשיאה הנוכחית היא נעמי די סניי, שמשמשת בתפקיד מאז 2016. לפניה שימשו בתפקיד רנצו גטנייה (אנ') ‏(2006–2016), עמוס לוצאטו (1998–2006) וטוליה צבי (1983–1998).
Chiesa CristoGesù in Italia per il profeta RobertoAmatulli e serva Marianna Armenise
המבנה הארגוני והניהולי של האיגוד כולל את:

* **הקונגרס** - כולל נציגים של כל הקהילות ומתכנס אחת לארבע שנים.
* **הנשיא** - מייצג את הקהילה ומנהל את מוסדותיה.
* **המועצה המבצעת**  (giunta) - נבחרת על ידי המועצה המייעצת ומורכבת מחברים בה, מראשי ארגון הקהילות, מרבנים ומיועצים.
* **המועצה המייעצת** - כוללת 18 יועצים שנבחרו על ידי הקונגרס, כולל רבנים.
* **אספת רבנים** - כוללת את רבני קהילות איטליה ואחרים.
* **מועצה רבנית** - כוללת שלושה רבנים שנבחרו על ידי הקונגרס.

קישורים חיצוניים
----------------

* 

* אתר האינטרנט הרשמי של איגוד הקהילות היהודיות של איטליה (באיטלקית)

* אתר האינטרנט הרשמי של איגוד הקהילות היהודיות של איטליה (באיטלקית)
* דניאל קארפי, הקהילה היהודית באיטליה עד 1960, באתר דעת
* הפורטל האינטרנטי "מוקד", שמפעיל הארגון (באיטלקית)

הערות שוליים
------------

1. ↑  The Jewish Community of Italy, World Jewish Congress, June 22, 2012
2. ↑  רשימת פרויקטים, באתר Moked

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007269147305171
* LCCN: no2015017193
* NKC: zmp2018986668
* SUDOC: 103657932
* VIAF: 196114611
* WorldCat (עם VIAF): 196114611

 |
**מוחמד קסלי "קקה" קמארה** (באנגלית: **Mohammed Kesselly "Keka" Kamara**; נולד ב-31 באוקטובר 1997 בסינקור שבליבריה) הוא כדורגלן ליברי המשחק בעמדת קשר הכנף בקבוצת הפועל חיפה מליגת העל בכדורגל.

קריירת מועדונים
---------------

קמארה נולד בליבריה ובגיל 19 עבר לארצות הברית לשחק בליגת המכללות במדי אפאצ'ה במדיה שיחק שנתיים וכבש 70 שערים. בשנת 2018 הצטרף לברוינס, ממנה עבר לאטלנטה סילברבקס בליגת העל הלאומית של ארצות הברית, שם כבש תשעה שערים ב-14 הופעות.

לקראת דראפט 2019 שמו של קמארה עלה כמועמד להיבחר במקומות הגבוהים, אך ב-5 בינואר 2019 חתם בפאדרבורן 07 מהבונדסליגה השנייה בה שיחק בקבוצת המילואים של המועודן בעוד שבקבוצה הבוגרת לא רשם ולו דקת משחק אחת.

ב-2 באוגוסט 2019 קמארה חזר לאמריקה וחתם בלוס אנג'לס גלאקסי ב'.

ב-1 באוקטובר 2020 חתם במנמנספור מליגת המשנה הטורקית בה שיחק שנתיים למעט הפוגה קצרה באסטנה.

ב-23 בספטמבר 2022 הצטרף להפועל חיפה מליגת העל. ב-1 באוקטובר ערך את הופעת הבכורה שלו בליגה בתיקו 1-1 נגד עירוני קריית שמונה.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר ESPN

הערות שוליים
------------

1. ↑  דורון בן דור, ‏חלוץ חדש בכרמל: קמארה חתם בהפועל חיפה, באתר ONE‏, 23 בספטמבר 2022
**בית כנסת אור החיים** שימש את רבי חיים בן עטר ונקרא על שמו. בית הכנסת נמצא ברחוב אור החיים שברובע היהודי בירושלים. הוא שוכן במתחם מוזיאון חצר היישוב הישן בקומתו השנייה, והכניסה אליו עוברת דרך המוזיאון, אך אינו חלק מהמוזיאון.

היסטוריה
--------

 ערך מורחב – **ישיבת כנסת ישראל (מיסודו של רבי חיים בן עטר)**  

בית הכנסת הוקם במאה ה-18 על ידי המקובל ר' עמנואל חי ריקי, יליד העיר פרארה ומחבר הספר "משנת חסידים".  
 בשנת תק"ב (1742) הגיע לירושלים הרב חיים בן עטר מליוורנו שבאיטליה לאחר שהיגר אליה ממרוקו, ופתח בבניין את ישיבת "חיים וחסד", שמנתה בשיא פארה כ-60 תלמידים. על תלמידיה נאמר: "ובני החבורה היו חכמים מחוכמים בכתר היראה, האהבה והתורה. ביום עסקו בתורה ובלילה היו עוסקים בתפילות ובתחנונים, והיו משתטחים על קברות הצדיקים, וגדולי ירושלים היו פונים אליהם בשאלותיהם וספקותיהם".. סמוך לבית הכנסת היה מקווה קטן שהתגלה לאחרונה.

לאחר מותו של רבי חיים בן עטר קיבל את המקום דודו רבי משה בן עטר אך הוא נפטר לאחר שנה והממשל הטורקי עיקל את בית הכנסת בשל חובותיו של רבי משה. במשך השנים עמד המקום שומם, ולבסוף הועבר לחזקת האשכנזים, לאחר שנרכש בידי רבי מנחם מנדל משקלוב, תלמיד הגר"א ובן הקהילה הפרושית בראשית המאה ה-19. בהתחלה התפללו ולמדו בני הפרושים בבית הכנסת רק במהלך ימות החול, עקב זאת שלא היה להם רישיון מהממשל לתפילות שבת וחג בבית הכנסת. פעילות בית הכנסת והישיבה הקבלית חודשה, והמקום המשיך להיקרא על שמו של רבי חיים בן עטר. בשנים האחרונות לפני נפילת הרובע בתש"ח ר' מרדכי וינגרטן היה ממונה על בית הכנסת. לאחר מלחמת העצמאות נחרב בית הכנסת.

בשנת 1967, לאחר חידוש היישוב היהודי בעיר העתיקה, נפתח בשנית כבית כנסת אשכנזי. במקום פועל כולל בוקר של חסידות קרלין.

על פי המסורת החסידית, רבי פנחס מקוריץ התבטא שאם היה עולה לירושלים, היה נמצא ביום בבית הכנסת של האור החיים ובלילה בקבר רחל.

לקריאה נוספת
------------

* **עיר בראי תקופה - ירושלים במאה הי"ט**, כרך א': העיר העתיקה, כרך ב': העיר החדשה בראשיתה. ירושלים: יד יצחק בן-צבי בסיוע הקרן לירושלים, תשל"ז-תשל"ט.
* יצחק ריבקינד, **דפים בודדים**, בתוך "ירושלים", ירושלים תרפ"ח עמוד קנד.

קישורים חיצוניים
----------------

* בית הכנסת "אור החיים", באתר TOG

הערות שוליים
------------

1. ↑  ראו: שמואל חגי, הישיבות בארצות המזרח
פירוש נוסף ערך זה עוסק באארוקאר 2000. אם התכוונתם למכונית ארוקאר שנת 1905, ראו אירוקאר (1905).

**אארוקאר 2000** (באנגלית: **Aerocar 2000**) היה אב טיפוס של אמצעי תחבורה המוגדר כסוג של "מכונית מעופפת", אשר תוכנן על ידי חברת **Aerocar** בתחילת שנות ה-2000 בארצות הברית.

ממאפייני "אארוקאר 2000"
-----------------------

בדגם "אארוקאר 2000" הורכב מנוע יחיד מסוג V8 צילינדרים 2.5 ליטר המפיק 350 כ"ס שמטרתו הייתה להניע את גלגלי הכביש וגם את המדחף ה-בי טורבו. המנוע היה מדגם "Lotus Esprit" (אנ') מתוצרת יצרנית מכוניות הספורט והמרוץ הבריטית "לוטוס" ("Lotus Cars" (אנ')).

דגם ה"אארוקאר 2000" הורכב מכנפי טיסה וזנב הניתנים להסרה כמו במכוניות אארוקאר שנבנו במהלך שנות ה-40 של המאה ה-20.

דגם מכונית "אארוקאר 2000" הפך למטוס על ידי גיבוי מתחת למודול הטיסה, אליו חוברה על ידי 6 סוגריים.

השימוש במנוע המכונית להנעה אווירית איפשר להשתמש באותה מערכת קירור לשני מצבי ההנעה. בקרת ההיסחפות מחוברת להגה של המכונית, לבקרת המצערת המחוברת למאיץ ולפקדי הטיסה המנוהלים על ידי מערכת אלקטרונית בשם "AutoFlight" באמצעות ג'ויסטיק שמוקם בתא הפיקוד.

לדגם תצוגה רב תכליתית צבעונית מחליפה את לוח המחוונים של הרכב הקלאסי. ה-GPS של המכונית מספק פונקציות ניווט בטיסה.

הפרויקט לא הושלם ו-2 היחידות שיוצרו הושבתו.

נתונים טכניים "אארוקאר 2000"
----------------------------

* אורך הדגם - 8.2 מטר
* מוטת כנפיים - 10.97 מטר
* מהירות שיוט - 220 קמ"ש
* מהירות מרבית - 270 קמ"ש
* מהירות הזדקרות - 105 קמ"ש
* טווח טיסה - 480 קמ"ש
* גובה הדגם - 3.2 מטר
* מעצב : "Ed Sweeney"
* בדגם הורכב מנוע לוטוס
* מדחף מסוג "MT-Propeller" (אנ') בעל 3 להבים
* במודל הכביש תיבת הילוכים מבית שברולט ספרינט

קישורים חיצוניים
----------------

ויקישיתוף מדיה וקבצים בנושא **אארוקאר 2000** בוויקישיתוף

הערות שוליים
------------

1. ↑  "אירוקאר 2000" Grossman, John (October 1996). "It's a car! It's a plane!". Boys' Life. Irving, TX: Boy Scouts of America: 40.
2. ↑  "אירוקאר 2000" arc.aiaa.org/doi/abs
3. ↑  "אירוקאר 2000" web.archive.org/web/20130415074655
הרב **איתמר גרבוז** (נולד בשנת ה'תשכ"ב, 1962) הוא ראש ישיבת ארחות תורה בבני ברק וראש רשת כוללים ללימוד סדר טהרות.

קורות חייו
----------

נולד בירושלים לרב אברהם נח גרבוז, ראש כולל בית יוסף-נובהרדוק בירושלים. אמו שרה היא בתו של הרב בן ציון ברוק, ראש ישיבת בית יוסף-נובהרדוק שבירושלים.

למד בישיבת קמניץ בירושלים ובישיבת פוניבז', שם למד אצל הרב אלעזר מנחם מן שך. לאחר שש שנות לימוד שם נישא לשושנה, בתו של ראש הישיבה הרב גרשון אדלשטיין, והחל ללמוד בכולל של הישיבה. בגיל 28 החל למסור שיעורים בכולל. בשנת ה'תשנ"ח, כשיזם הרב אהרן לייב שטיינמן את הקמת ישיבת ארחות תורה, מינה את הרב גרבוז לעמוד בראשה, לצד הרב ברוך דב דיסקין (בן דודה של אשתו). בהמשך מונו לראשי ישיבה נוספים גם גיסו הרב צבי יהודה אדלשטיין (בן הרב גרשון) והרב יחיאל קלרמן. הוא מוסר שיעור יומי, וכנהוג בישיבה בכל שנה הוא מפסיק במשך 3 חודשים למסור שיעור יומי. בתקופה זו הוא מוסר את ה"שיעור הכללי".

בשנת ה'תשנ"ח יזם הרב מיכל יהודה ליפקוביץ הקמת כולל לשעות הערב ללימוד סדר טהרות, ובראשו העמיד את הרב גרבוז. המוסד הפך לרשת של 15 כוללים. הרב גרבוז מוסר מדי שבוע שיעור בסדר טהרות במודיעין עילית בהשתתפות מאות אברכים. הוא מוסר שיעורים בטהרות גם בישיבתו. מדי יום הוא מוסר שיעור בכולל פוניבז' על המסכת שנלמדה בזמן הקודם, וכן שיעור באחד מהכוללים שעל יד ישיבת ארחות תורה שבראשותו.

מחיבוריו
--------

* סדרת **משנת השבת** על מסכת שבת (יחד עם הרב אלעזר דוד אפשטיין)
* **משנת כתובות** על מסכת כתובות
* **שיעורים במסכת** על סדר נשים ונזיקין
* **שחיטת חולין** על מסכת חולין (יחד עם הרב אלעזר דוד אפשטיין מראשי ישיבת תורה בתפארתה)
* **הערות וביאורים על מסכת נידה**
* **שיעורים במסכת בבא קמא**
* **קובץ אגרא דשמעתתא** על הספר שב שמעתתא
* סדרת **משנת טהרות** על סדר טהרות
* סדרת "משנת המועדים", על מועדי ישראל

חלק משיעורי אביו על סדר קדשים, שנדפסו בספר "מנחת אברהם", נכתבו על ידו משיעורים שנמסרו בכולל פוניבז'.

קישורים חיצוניים
----------------

##### מספריו

* **משנת טהרות - על מסכת זבים ומסכתות טבול יום ועוקצין**, באתר היברו בוקס
* **משנת טהרות - על מסכת כלים** חלק א, באתר היברו בוקס
* **משנת טהרות - על מסכת כלים** חלק ב, באתר היברו בוקס
* איתמר בן אברהם נח גרבוז, דף שער בספרייה הלאומית

##### שיעורים

* שיעורים של הרב גרבוז, לצפייה באתר בינינו
* שיעורי הרב איתמר גרבוז באתר "קול הלשון"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007312783205171
* ISNI: 0000 0000 5438 9112
* LCCN: nr2002024444
* VIAF: 2405310
* WorldCat (עם VIAF): 2405310

 |
שגיאות פרמטריות בתבנית:תוכנית טלוויזיה   
פרמטרים [ עריכה, סאונד ] לא מופיעים בהגדרת התבנית 

סמליל עונות 2-3
**הרפתקאות אסי ויהונתן** היא סדרה קומית חינוכית שמשודרת בערוץ מאיר לילדים בכיכובם של אסי צובל ויהונתן רוזנהק.

סמליל עונה 1

עלילה
-----

### עונה 1

.צמד כוכבי הילדים **אסי** (אסי צובל) ו**יהונתן** (יהונתן רוזנהק) נוסעים ברחבי הארץ בניסיון להופיע עם האמרגן שלהם, מקסים מקסימוב. בין השאר הם מופיעים באלון מורה, תל אביב-יפו, גוש קטיף, טבריה ובנימין ובהם הם לומדים על המקום. לכל פרק יש שני חלקים, ובסוף החלק השני מופיע קליפ עם שיר מיוחד שמבוסס על דברים שנלמדו בפרק.

### עונות 2-3 - תלמוד ישראלי

העונות צולמו בשיתף עם התלמוד הישראלי.

בעונות אלו אסי ויהונתן מתחרים עם כוכב הילדים הגדול **אודי חמודי** (אריאל קרן) ובתוך כך לומדים מהתלמוד הישראלי.

בעונות אלו הפרקים הוארכו ל3 חלקים.

דמויות
------

* **אסי** (אסי צובל) - חבר בהרכב המוזיקלי "אסי ויהונתן" שנמצא בתחרות עם אודי חמודי.
* **יהונתן** (יהונתן רוזנהק) - חבר בהרכב המוזיקלי "אסי ויהונתן" שנמצא בתחרות עם אודי חמודי.
* **אודי חמודי** (אריאל קרן) - כוכב ילדים מוכר שמתחרה עם אסי ויהונתן
**אחוות תורה** היא רשת קהילות לחרדים עובדים שאינם אברכי כוללים, בראשות הרב דוד לייבל, המקיימת לימודים תורניים, אירועים ומסגרות לגיבוש קהילתי. הרשת מונה עשרות קהילות ואלפי אנשים. מנכ"ל אחוות תורה הוא יעקב אפשטיין.

הקמת הרשת
---------

הרשת הוקמה בבני ברק בשנת 2011 בידי הרב דוד לייבל כרשת כוללים ונקראה על שם הרב שלמה איגר (שהיה ידוע שעסק במסחר). כדי לתת פתרון לתופעה בה בוגרי ישיבות מקרב המגזר החרדי שיצאו ללימודים מקצועיים ולשוק העבודה התנתקו לחלוטין מלימודי גמרא ויהדות.

בהמשך על מנת לתת פתרון לתופעה בה בוגרי ישיבות מקרב המגזר החרדי שיצאו ללימודים מקצועיים ולשוק העבודה מרגישים לא רצויים ולא שייכים למסגרות הקהילתיות הקיימות, יזמה הרשת ששינתה את שמה ל"אחוות תורה" הקמת קהילות מותאמות לחרדים העובדים בישראל ומעטפת תמיכה וליווי לקהילות שמעוניינות להצטרף לרשת.

פעילות
------

הרשת כוללת כ-62 קהילות המותאמות לאורח החיים של החרדי העובד ופרוסות בריכוזים החרדיים בכל רחבי הארץ. בקהילות אלו מתקימות מסגרות לימוד ושיעורים בגמרא, הלכה ומחשבת ישראל. ופעילויות שונות.

אחוות תורה מסמיכה לכל קהילה 'ראש קהילה' מטעמה העובר הכשרה מקצועית מיוחדת על ידי 'אחוות תורה' ועוסק בגיבוש ופיתוח הקהילה ואירגון אירועים ופעילויות.

הרשת עורכת לעיתים קרובות גם אירועי הוקרה לנשות חברי הקהילה.

הרשת גם מוציאה עלון חודשי, ובו דברי תורה מהרב לייבל, עדכונים שונים ועוד.

בשנת תשפ"ג פתחה תנועת אחוות תורה מחלקה חינוכית שאותה מרכז הרב שניאור רוכברגר.

### שיתופי פעולה

אחוות תורה בשיתוף פעולה עם טנא - זרקור מייעצים ומלווים קהילות סטודנטים חרדים ברחבי הארץ.

לאחוות תורה שיתוף פעולה גם עם ארגון 'תוצרת הארץ' בהקמת מסגרות מותאמות לסטודנטים חרדיים.

### אירועים ציבוריים

מדי שנה הרשת עורכת ועידה שנתית לכל חברי הקהילות. בשנת תשע"ח (2018) נערכה הועידה בבנייני האומה, ובה נשא הרב דוד לייבל נאום שכונה בתקשורת החרדית כ"נאום השבטים החרדי".

קישורים חיצוניים
----------------

* אתר האינטרנט הרשמי של אחוות תורה
* סרטונים בערוץ של שיעורי הרב דוד לייבל, באתר יוטיוב
* אחוות תורה, ברשת החברתית פייסבוק
* אחוות תורה, ברשת החברתית אקס (טוויטר)
* אחוות תורה, באתר "גיידסטאר ישראל"
* ראובן שטיין, מחפשים שייכות: צמיחתן של הקהילות החדשות, מגזין המקום גליון 22
* אחוות תורה, ברשת החברתית אקס (טוויטר)

הערות שוליים
------------

1. ↑  אודות, באתר אחוות תורה
2. ↑  , Twitter
3. ↑  מוטי משי, נשות לומדי ‘אחוות תורה’ נהנו מערב ייחודי, באתר לדעת, ‏ט"ו טבת התש"פ
4. ↑  קובעות עיתים: נשות לומדי 'אחוות תורה' נהנו מערב ייחודי, באתר בחדרי חרדים, ‏י"ז טבת תש"פ 14/01/2020
5. ↑  כיכר השבת, ‏העובד צריך את האברך והאברך צריך את העובד • נאום השבטים החרדי, באתר כיכר השבת, 2 ביוני 2018
**צ'יינה סה-ויי** (בסינית: **中国四维测绘技术有限公司**, אנגלית: China Siwei Surveying and Mapping Technology Co. Ltd, ‏ ובקיצור **China Siwei**) היא חברה סינית בבעלות ממשלתית כחלק של תאגיד הטכנולוגיה בתחום החלל של סין.

רקע
---

החברה מתמחה בהפעלת לוויינים לייצור תמונות בתחום האופטי ובתחום תת-אדום לצרכים שונים. היא יכולה לספק מוצרים ברגישות עד 0.2 מ' בהתאם להזמנה.

צי לווייני החברה החל מסדרה SuperView-1. השיגור המוצלח הראשון בוצע בשנת 2018. לוויינים היו במשקל 500 ק"ג. הם יכלו לספק תמונות ברגישות של 0.5 מ' בשחור-לבן ו-2 מ' בצבע.

בשנת 2022 החל שיגור לווייני מסדרה SuperView Neo-1. לוויינים היו במשקל 540 ק"ג ובעלי רגישות משופרת לעומת הדור הקודם. בשחור-לבן הם בעלי רגישות 0.3 מ' ו-1.2 מ' בצבע. מתוכנן להגיע לצי של 16 לוויינים בגובה של כ-500 ק"מ.

באותה שנה החל שיגור של לוויני SuperView Neo-2. על לוויינים אלו הותקן מכ"ם מפתח סינתטי עם רגישות של 0.5 מ'.

בהמשך מתוכנן להתחיל בשיגור לוויינים מסדרה SuperView Neo-3.

רשימת שיגורים
-------------

|  |  |  |  |
| --- | --- | --- | --- |
| תאריך שיגור | לוויין | אתר שיגור | רגישות |
| 28 בדצמבר 2016 | SuperView-1 01 SuperView-1 02 | מרכז שיגור הלוויינים טאיואן | 0.5 מ' שחור לבן2 מ' בצבע |
| 9 בינואר 2018 | SuperView-1 03  SuperView-1 04  | מרכז שיגור הלוויינים טאיואן | 0.5 מ' שחור לבן2 מ' בצבע |
| 29 באפריל 2022 | SuperView Neo 1-01  SuperView Neo 1-01  | מרכז שיגורי הלוויינים ג'יוצ'ואן | 0.3 מ' שחור לבן1.2 מ' בצבע |
| 15 ביולי 2022 | SuperView Neo 2-01  SuperView Neo 2-01  | מרכז שיגור הלוויינים טאיואן | 0.5 מ'מכ"ם |

קישורים חיצוניים
----------------

 אתר האינטרנט הרשמי של צ'יינה סה-ויי

* תיאור לווייני SUPERVIEW-1
* תיאור לווייני SuperView Neo-1
* נתוני שיגורים הדור הראשון
* נתוני שיגורים הדור השני
**אליעזר אבטבי** (נולד ב-5 בינואר 1938) הוא פוליטיקאי ישראלי שכיהן כחבר הכנסת מטעם המפד"ל.

ביוגרפיה
--------

אליעזר אבטבי נולד בתיקב (تکاب) (אנ') שבאיראן, ועלה לישראל בגיל 12. הוא מתגורר במושב שיבולים בנגב, היה פעיל בארגון מושבי המזרחי של הפועל המזרחי וסגן יו"ר המועצה האזורית עזתה. בין השנים 1974–1984 שימש כחבר הכנסת מטעם המפד"ל, וכיהן בוועדות הכלכלה והכספים. בכנסת השמינית היה יושב ראש הוועדה לפניות הציבור. בימי כהונתו בכנסת היה מעורב בהקמת גוש קטיף ובין השאר הציע לקרוא למושב נצר חזני על שם השר מיכאל חזני.

בין השנים 2004-1998 כיהן אבטבי כיושב ראש מועצת המנהלים של בנק אדנים למשכנתאות. הוא גם כיהן כדירקטור באוצר התיישבות היהודים בע"מ וכיו"ר מועצת המנהלים של עיתון הצופה לפני שנמכר לשלמה בן צבי. בשנים 2005–2007 עמד בראש הסתדרות הפועל המזרחי בישראל.

קישורים חיצוניים
----------------

ויקישיתוף מדיה וקבצים בנושא **אליעזר אבטבי** בוויקישיתוף
* 

* אליעזר אבטבי, באתר הכנסת

* אליעזר אבטבי, באתר כנסת פתוחה

הערות שוליים
------------

1. ↑  "הכל פוליטי" מאת עמוס כרמל בערך עליו.
2. ↑  יותם ירקוני, מעזה ועד היום, באתר nrg‏, 5 באוגוסט 2005
3. ↑  חנוך רוזנבלום מונה ליו"ר בנק אדנים למשכנתאות, באתר News1 מחלקה ראשונה, 30 בינואר 2005

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007414844605171
* VIAF: 24156218316704740453
* WorldCat (עם VIAF): 24156218316704740453

 |
**רוברט "בוב" קטלי** (אנגלית: **Robert "Bob" Catley**; ‏ 1 בספטמבר 1942) הוא פוליטיקאי לשעבר במפלגת העבודה האוסטרלית ופרופסור באוניברסיטת ניוקאסל באוסטרליה.

אודות
-----

נולד בוויילס שבבריטניה וקיבל תואר ראשון בכלכלה בהצטיינות בבית הספר לכלכלה של לונדון. סיים דוקטורט ביחסים בינלאומיים מהאוניברסיטה הלאומית של אוסטרליה בשנת 1968. נושא עבודתו היה "אוסטרליה, מלזיה ובעיית העימות". נבחר בשנת 1990 לכהן בבית הנבחרים האוסטרלי מטעם מדינת אדלייד ובשנת 1993 הפסיד בבחירות. בשנת 1967 קיבל אזרחות אוסטרלית וויתר על האזרחות הבריטית כשנבחר לפרלמנט האוסטרלי.

בשנת 2001 פרסם את הספר "Waltzing With Matilda" בו הוא טוען בעד איחוד בין ניו זילנד לבין אוסטרליה.

קטלי שימש כראש בית הספר לעסקים בקמפוס אורימבה של אוניברסיטת ניוקאסל עד 2008.

בשנת 1961 נישא לפריטישה מארי והוא אב לשניים.

מספריו
------

* **The American Challenge: The World Resists US Liberalism**, Catley Robert and Mosler David, Ashgate, Aldershot, England, 2007
* **The (strange, recent but understandable) Triumph of Liberalism in Australia**, Macleay Press, Sydney, 2005
* **Waltzing With Matilda: Why New Zealand Should Join Australia**, Dark Horse Publications, 2001

קישורים חיצוניים
----------------

* דף אישי באתר אוניברסיטת ניוקאסל
* קורות חיים

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007442248505171
* BnF: cb13594795q (data)
* CiNii: DA10439521
* GND: 136120296
* ISNI: 0000 0000 8108 914X
* LCCN: n89630530
* NTA: 160573955
* SUDOC: 050786172
* VIAF: 29701818
* WorldCat: lccn-n89630530

 |
**השקעה מונחת פקטורים** היא שיטת השקעה הכוללת התמקדות במאפייני חברות הניתנים לכימות או "גורמים" שיכולים להסביר הבדלים בתשואות המניות. מאפיינים בולטים שעשויים להיכלל בגישה הם: גודל, ערך, מומנטום, צמיחת נכסים, רווחיות, מינוף, טווח ותחזוקה.

אסטרטגיית השקעה מונחת פקטורים כרוכה בהטיית תיקי השקעות לכיוון פקטורים מסוימים, בניסיון לייצר תשואות השקעה ארוכות טווח העולות על מדדי ההשוואה. הגישה היא כמותית ומבוססת על נתונים נצפים, כגון מחירי מניות ומידע פיננסי, ולא על דעות או השערות ותחזיות עתידיות.

על פי מחקרים שונים, השקעות כאלה עשויות להניב תשואה עודפת על פני תשואת השוק, כך מניות ערך סיפקו תשואה עודפת של כ-4.4% בשנה על פני מניות צמיחה מ־1929 ועד 2023. בהשוואה אחרת, נמצא שקרנות מחקות למדדים שמשלבים השקעה במניות קטנות ומניות ערך (Small cap value) השיגו תשואה עודפת של 3% בשנה על פני הs&p500, מיוני 1929 ועד אוגוסט 2023.

תופעה זו מתועדת גם באג"ח קונצרניות ובכל סוגי הנכסים העיקריים, כולל מטבעות, אג"ח ממשלתיות, מדדי מניות וסחורות.

גישת 5 הפקטורים
---------------

**פסקה זו נמצאת בשלבי עבודה:** כדי למנוע התנגשויות עריכה ועבודה כפולה, אתם מתבקשים שלא לערוך פסקה זו בטרם תוסר ההודעה הזו. אם הפסקה לא נערכה במשך שבוע ניתן להסיר את התבנית ולערוך את הפסקה, אך לפני כן רצוי להזכיר את התבנית למשתמש שהניח אותה, באמצעות הודעה בדף שיחת המשתמש.

בשנת 1993 פרסמו יוג'ין פאמה וקנת פרנץ' מודל חדש להערכת מחירן של מניות, ובו הציגו 3 גורמי סיכון שקיימים במניות שונות, ומשפיעים על תשואות המניות באופן ממוצע. שלושת הגורמים הם: 1) סיכון השוק, 2) סיכון מניות ערך, 3) סיכון מניות קטנות. המודל קבע באופן פשוט שלאורך ההיסטוריה המתועדת מניות של חברות קטנות נתנו תשואה עודפת על פני מניות של חברות גדולות, וכך גם מניות שמחירן היחסי נמוך (מניות ערך) על פני מניות שמחירן גבוה (מניות צמיחה). בשנת 2015 הוסיפו פאמה ופרנץ' על סמך מחקר המשך שני גורמים נוספים שהובילו למובהקות סטטיסטית בתשואות - רווחיות ומומנטום. 

לאחר פרסום המחקר, עסק פאמה במשך שנים רבות ביישום הממצאים התאורטיים בפועל, על ידי השקת מדדים המבוססים על הפקטורים שמצא, בחברת Dimensional Funds.

הערות שוליים
------------

1. ↑  Kimberlee Leonard, Factor Investing: Definition And 5 Factors | Seeking Alpha, seekingalpha.com, ‏2022-03-21 (באנגלית)
2. ↑  rhum, What is factor investing | iShares, BlackRock (באנגלית אמריקאית)
3. ↑  P. W. L. Capital, Five Factor Investing with ETFs, PWL Capital, ‏2020-12-23 (באנגלית אמריקאית)
4. ↑  When It’s Value vs. Growth, History Is on Value’s Side, Dimensional
5. ↑  Beware of Sample Periods, Dimensional
6. ↑  Houweling, Patrick; van Zundert, Jeroen (2017). "Factor Investing in the Corporate Bond Market". *Financial Analysts Journal* (באנגלית). **73** (2): 100–115. doi:10.2469/faj.v73.n2.1. ISSN 0015-198X.
7. ↑  Baltussen, Guido; Swinkels, Laurens; van Vliet, Pim (2021). "Global Factor Premiums". *Journal of Financial Economics* (באנגלית). doi:10.2139/ssrn.3325720. SSRN 3325720.
8. ↑  Eugene F. Fama, Kenneth R. French, Common risk factors in the returns on stocks and bonds, **Journal of Financial Economics** Volume 33, Issue 1, February 1993, Pages 3-56
9. ↑  Episode 200: Prof. Eugene Fama, Rational Reminder, ‏2022-05-12 (באנגלית אמריקאית)
**אדווין תומפסון ג'יינס** (5 ביולי 1922 - 30 באפריל 1998) היה פרופסור לפיזיקה באוניברסיטת וושינגטון בסנט לואיס. הוא כתב רבות על מכניקה סטטיסטית ועל יסודות של הסתברות והסקה סטטיסטית, ויזם בשנת 1957 את פרשנות האנטרופיה המקסימלית של התרמודינמיקה (אנ') כיישום מסוים של טכניקות בייסיאניות/תורת מידע כלליות יותר (למרות שהוא טען שזה כבר היה מרומז ביצירותיו של ג'וסיה וילארד גיבס) ותרם בכך להבנת אנטרופיה בתרמודינמיקה ובתורת האינפורמציה. ג'יינס קידם מאוד את הפרשנות של תורת ההסתברות כהרחבה של לוגיקה.

ב-1963, יחד עם הפיזיקאי פרד קאמינגס (אנ'), הוא עיצב את ההתפתחות של אטום דו-מפלסי (אנ') בשדה אלקטרומגנטי, בצורה כמותנית מלאה. דגם זה ידוע כדגם ג'יינס-קאמינגס (אנ').

מוקד חשוב בעבודתו היה בניית עקרונות לוגיים להקצאת התפלגויות הסתברות פריורית; ראו את עקרון האנטרופיה המקסימלית (אנ'), את עקרון הקליבר המקסימלי (אנ'), את עקרון קבוצות הטרנספורמציה (אנ') ואת עקרון האדישות של פייר-סימון לפלס. תרומות אחרות כוללות את Mind projection fallacy (אנ').

ספרו של ג'יינס, Probability Theory: The Logic of Science מאגד חוטי חשיבה מודרנית על הסתברות בייסיאנית והסקה סטטיסטית, מפתח את הרעיון של תורת ההסתברות כהרחבה של הלוגיקה, ומעמיד את היתרונות של טכניקות בייסיאניות מול תוצאות של גישות אחרות. ספר זה, שהקדיש להרולד ג'פרי, פורסם לאחר מותו ב-2003 (מתוך כתב יד חלקי שנערך על ידי לארי ברטהורסט).

קישורים חיצוניים
----------------

ויקישיתוף מדיה וקבצים בנושא **אדווין תומפסון ג'יינס** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007274310305171
* BnF: cb12435527c (data)
* GND: 123687519
* ISNI: 0000 0001 1467 6130
* LCCN: n82153991
* MGP: 91282
* NKC: ctu20191030185
* NTA: 069224617
* SELIBR: 231236
* SNAC: w65q4zb6
* SUDOC: 033494185
* VIAF: 9940196
* WorldCat: lccn-n82153991

 |
**יוריס ואן אובריים** (בהולנדית: **Joris van Overeem**; נולד ב-1 ביוני 1994) הוא כדורגלן הולנדי-ישראלי, המשחק בעמדת הקשר במכבי תל אביב מליגת העל.

ביוגרפיה
--------

ואן אובריים נולד באמסטרדם שבהולנד, לאם ממוצא יהודי, שבעברה הייתה אזרחית ישראלית – טרם נישואיה וירידתה להולנד.

לו גם אזרחות ישראלית.

קריירת מועדונים
---------------

### בהולנד

הוא התפתח כשחקן באקדמיית הנוער של א.ז. אלקמאר ההולנדית.

ב-30 באוקטובר 2013 ערך את הופעת הבכורה שלו עם הסגל הבוגר של א.ז. אלקמאר במסגרת הגביע ההולנדי, במשחק מול אכילס '29 ההולנדית, כשנכנס כמחליף בדקה ה-69 ואף כבש את שער הבכורה שלו בבוגרים בדקה ה-88, במשחק ביתי שנגמר בניצחון 7–0 של קבוצתו.

ב-9 באוגוסט 2014 ערך את הופעת הבכורה שלו בקבוצה הבוגרת של דורדרכט בליגת העל ההולנדית, כשגם פתח בהרכב בניצחון החוץ 2–1 על הירנפיין, ואף כבש את שער הבכורה שלו בליגה.

בקיץ 2018 עזב את א.ז. אלקמאר וחתם באוטרכט ההולנדית, ששילמה עבורו 700 אלף יורו. ב-11 באוגוסט 2018 ערך את הופעת הבכורה שלו כשנכנס כמחליף בדקה ה-71, בהפסד החוץ 0–4 מול פ.ס.וו. איינדהובן. ב-19 באוגוסט 2018 כבש שער בכורה עם קבוצתו אוטרכט בניצחון הביתי 0–2 על זוולה, בו גם קיבל כרטיס אדום.

### בישראל

ב-13 ביוני 2022 חתם ואן אובריים במכבי תל אביב מליגת העל, חוזה ל-3 שנים. ואן אובריים מיעט לקבל קרדיט תחת הדרכתם של ולאדן איביץ' ואייטור קראנקה. במרבית עונת 2022/2023 הוא כלל לא נכלל בסגל הקבוצה. הוא שותף בתשעה משחקי ליגה, כשרק באחד מהם עלה בהרכב הפותח. עם הגעתו של רובי קין לקבוצה, לקראת עונת 2023/2024, השתנה מעמדו והוא קיבל מקום של קבע במשחקי המוקדמות האירופאיים.

נבחרות הולנד
------------

לזכותו שש הופעות בנבחרת הנערים עד גיל 16 של הולנד, שמונה הופעות בנבחרת הנערים עד גיל 17 של הולנד, שתי הופעות בנבחרת הנוער עד גיל 18 של הולנד, שתי הופעות בנבחרת הנוער עד גיל 19 של הולנד, שלוש הופעות עם נבחרת הנוער עד גיל 20 של הולנד, ואחת-עשרה הופעות במדי הנבחרת הצעירה של הולנד עד גיל 21.

קישורים חיצוניים
----------------

ויקישיתוף מדיה וקבצים בנושא **יוריס ואן אובריים** בוויקישיתוף
* יוריס ואן אובריים, ברשת החברתית אינסטגרם
* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. 1 2
2. 1 2
3. 1 2 3 4  רז אמיר, ‏אמו של יוריס ואן אובריים הייתה בעבר ישראלית, באתר ONE‏, 17 בפברואר 2022
4. 1 2  אבי רויזמן, ‏תואם גולסה: הכירו את הרכש הראשון של מכבי, באתר ONE‏, 13 ביוני 2022
5. ↑  AZ VS. ACHILLES '29 7 - 0, באתר Soccerway
6. ↑
7. ↑
8. ↑
9. ↑  יניב טוכמן‏, הם קוראים לו הקומפיוטר: יוריס ואן אובריים פורח אצל רובי קין במכבי תל אביב, באתר וואלה!‏, 31 באוגוסט 2023